Karsakiškio herbas

Karsakiškio herbas – vienas iš Karsakiškio heraldikos atributų.

Aprašas

Herbo skydo žaliame lauke auksinė lūšies galva sidabrine akimi  su ginklais: sidabrinėmis iltimis ir raudonu liežuviu.

Istorija 

Karsakiškio herbe pavaizduota lūšis, nes vienas iš upelių ir Žaliosios girios dalis, esanti netoli Karsakiškio, yra vadinama Lūšupiu. Apsuptose miškais Karsakiškio apylinkėse yra sutinkama ir lūšių, kurios įrašytos į Lietuvos Raudonąją knygą, o nuo 2000 m. tapo ypatingai saugoma nykstančia rūšimi.

Herbo etalono autorius – dailininkas Henrikas Mazūras. Lietuvos Respublikos Prezidentas herbą 2007 m. balandžio 20 d. patvirtino dekretu Nr. 1K-935.

Simbolika
Heraldikoje lūšis dėl labai skvarbių akių, budrumo, atsargumo yra akylumo simbolis. Mene vaizduojant penkis pojūčius lūšis įasmenina regėjimą. Žalia skydo spalva herbe simbolizuoja laisvę, grožį, džiaugsmą, sveikatą ir viltį. Tai ir augmenijos išraiška.

Taip pat skaitykite 
 Karsakiškio vėliava

2007 m. patvirtinti Lietuvos gyvenviečių herbai
Panevėžio rajono savivaldybės gyvenviečių herbai
Karsakiškis